9. Beskæftigelsesplan 2022 (Åben)
Tidl. politisk behandling AU, 10.08.21, pkt. 2
Forventet sagsgang
AU, ØK, BY
Lovgrundlag
Lov om organisering og understøttelse af 
beskæftigelsesindsatsen mv.
SAGENS INDHOLD
Byrådet skal i denne sag tage stilling til forslag til Beskæftigelsesplan 2022.
Byrådet skal senest ved udgangen af hvert år vedtage en beskæftigelsesplan for det kommende års 
beskæftigelsesindsats. 
Beskæftigelsesplanen tager afsæt i de vejledende mål, som beskæftigelsesministeren årligt udmelder. 
Herudover fastsætter Favrskov Kommune også egne indsatser og mål for beskæftigelsesindsatsen i 2022. 
Beskæftigelsesministeren udmeldte 9. april 2021 fem beskæftigelsespolitiske mål for 2022, som alle er 
videreført fra beskæftigelsesministerens mål for 2021: 
1.
Alle ledige skal have en værdig sagsbehandling
2.
Flere ledige skal opkvalificeres
3.
Flere flygtninge og familiesammenførte skal være selvforsørgende
4.
Flere personer med handicap skal i beskæftigelse
5.
Virksomhederne skal sikres den nødvendige og kvalificerede arbejdskraft. 
I beskæftigelsesplanen skal indgå en status, som viser resultater og effekter af beskæftigelsesindsatsen 
for det foregående år. Arbejdsmarkedsudvalget blev 10. august 2021 forelagt en midtvejsopfølgning på 
Beskæftigelsesplan 2021. I forlængelse af dette drøftede Arbejdsmarkedsudvalget forslag til indholdet i 
Beskæftigelsesplan 2022. De foreløbige resultater, der fremgik af opfølgningen på Beskæftigelsesplan 
2021 var påvirket af COVID-19-situationen, og derfor er flere af målene foreslået videreført i 
beskæftigelsesplanen for 2022.
På den baggrund indeholder forslag til Beskæftigelsesplan 2022 følgende målsætninger:
1.
Samarbejdet med virksomhederne skal styrkes
2.
Langtidsledigheden skal nedbringes blandt jobparate borgere ved bl.a. opkvalificering af de ledige
3.
Ledigheden blandt forsikrede ledige med østeuropæisk baggrund skal nedbringes
4.
Flere flygtninge og familiesammenførte skal være selvforsørgende
5.
Flere unge skal i job eller uddannelse
6.
Indsatsen for borgere med handicap og herunder særligt borgere med psykisk sygdom og sårbarhed 
skal styrkes.
Forslag til Beskæftigelsesplan 2022 er vedlagt som bilag. 
VURDERING
Sagsnr. EMN-2021-00689
DokID: 2459061
Sys Christoffersen
Byråd
30-11-2021 19:00
Arbejdsmarkedet er ved at normalisere sig efter COVID-19-situationen. Andelen af ledige er fortsat ikke 
helt på det samme lave niveau som før COVID-19. Derfor sætter målene i forslag til Beskæftigelsesplan 
2022 både fokus på de borgere, som har vanskeligt ved at finde en plads på arbejdsmarkedet og de ledige, 
der som udgangspunkt er tættere på arbejdsmarkedet. 
Job og Økonomi forventer, at indsatserne i forlængelse af målene i Beskæftigelsesplan 2022 kan medvirke 
til, at den periode, hvor borgerne er på offentlig forsørgelse nedbringes, og at flere borgere på offentlig 
forsørgelse på sigt kommer i job eller uddannelse. 
ØKONOMI
Forslag til Beskæftigelsesplan 2022 har i sig selv ingen økonomiske konsekvenser. Hvis [adresse] 
Kommune ikke når ovenstående målsætninger, og antallet af borgere på offentlig forsørgelse stiger, vil det 
dog som udgangspunkt få konsekvenser for Arbejdsmarkedsudvalgets regnskab i 2022.
Regeringen, Dansk Folkeparti, Socialistisk Folkeparti og Enhedslisten indgik 10. oktober 2020 en aftale om 
”Ret til tidlig pension”. Aftalen giver fra 2022 personer, der er startet tidligt på arbejdsmarkedet og har haft 
et langt arbejdsliv ret til at trække sig tidligere tilbage. Aftalen finansieres blandt andet gennem en 
omlægning af den kommunale beskæftigelsesindsats. 
Finansiering af ”Ret til tidligere pension” er endnu ikke færdigbehandlet mellem regeringen og KL. 
Forventningen er dog, at Favrskov Kommune, som en del af midtvejsreguleringen i slutningen af juni 2022, 
skal tilbagebetale ca. 2,9 mio. kr. alene til finansiering af ”Ret til tidligere pension”. Aftalen indeholder 
lempede proceskrav i indsatsen for uddannelseshjælpsmodtagere. Det betyder, at der fremover må være 
fire måneder mellem tilbud frem for som i dag fire uger. 
Skal ”Ret til tidlig pension” alene finansieres af udgifterne til indsatsen til unge på uddannelseshjælp, vil 
budgettet til ungeindsatsen blive reduceret med ca. en tredjedel i [adresse]. Det er en stor 
indskrænkning af budgettet til indsatsen på ungeområdet, og derfor anbefaler Job og Økonomi, at den 
forventede tilbagebetaling finansieres af Favrskov Kommunes samlede driftsudgifter til den kommunale 
beskæftigelsesindsats.
Hvis de beskrevne indsatser i Beskæftigelsesplan 2022 skal iværksættes med henblik på at nå de 
beskæftigelsespolitiske mål, er det en forudsætning, at ”Ret til tidlig pension” bliver finansieret af [adresse] 
Kommunes samlede driftsudgifter til den kommunale beskæftigelsesindsats og ikke alene af indsatsmidler 
til uddannelseshjælpsmodtagere, som aftalen om ”Ret til tidlig pension” lægger op til. 
INDDRAGELSE
Favrskov ArbejdsmarkedsForum (FAF) består af repræsentanter fra erhvervslivet, faglige organisationer, 
uddannelsesinstitutioner samt formand og næstformand fra Arbejdsmarkedsudvalget. På fællesmødet 
mellem FAF og Arbejdsmarkedsudvalget 5. oktober 2021 har medlemmerne af FAF haft mulighed for at 
drøfte og komme med input til Beskæftigelsesplan 2022.
INDSTILLING
Arbejdsmarkedschefen i Job og Økonomi indstiller til Byrådet:
1.
At forslag til Beskæftigelsesplan 2022 godkendes.
2.
At Favrskov Kommunes andel af udgifterne til ”Ret til tidlig pension” finansieres inden for det samlede 
budget til den kommunale beskæftigelsesindsats.
BESLUTNING
Arbejdsmarkedsudvalget, 2. november 2021:
Fraværende: Ingen
Ad. 1. Indstilles godkendt med den ændring, at målsætning 3 ”Ledigheden blandt forsikrede ledige med 
østeuropæiske baggrund skal nedbringes” ændres fra:
”Forsikrede ledige med østeuropæisk baggrund skal maksimalt udgøre 7 % af forsikrede ledige ultimo 
2022, svarende til et fald på 4,6 %-point ift. juli 2021”
til:
”Forsikrede ledige med østeuropæisk baggrund skal maksimalt udgøre 5 % af forsikrede ledige ultimo 
2022, svarende til et fald på 6,6 %-point ift. juli 2021”
Ad. 2. Indstilles godkendt.
Økonomiudvalget, 23. november 2021:
Fraværende: Ingen.
Indstillingen fra Arbejdsmarkedsudvalget indstilles godkendt. 
Byrådet, 30. november 2021:
Fraværende: Karla Frandsen.
Margit Nielsen stillede følgende ændringsforslag til Beskæftigelsesplan 2022:
Under punkt 4.6 på side 27 ændres de to konkrete mål, “Flere borgere i fleksjob på hhv. 1-5 og 6-10 
ugentlige arbejdstimer (udviklingsfleksjob) skal opnå progression i form af øget effektiv arbejdstid. 
Derudover skal andelen af borgere i fleksjob over 10 ugentlige arbejdstimer stige i forhold til andelen af 
borgere i udviklingsfleksjob (1-10 ugentlige arbejdstimer)” til ”Flere borgere i fleksjob oplever forbedret 
livskvalitet gennem en tilknytning til arbejdsmarkedet.”
For forslaget stemte en, mens 23 stemte imod. Ingen undlod at stemme. Forslaget er dermed faldet.  
For stemte Tove Mikkelsen.
Imod stemte Gert Skov, Lucas Madsen, Herdis Kristoffersen, Bøje Mathiesen, Gert Skov, 
Bruno Mogensen, Anna Kjær, Emily Mikkelsen, Leif Friis, Amanda Poulsen, Mark Dam 
Helge Bech, Kasper Schultz, Caroline Thorsen, Jan Iversen, Tanja Henriksen, Henrik Paulsen, Osvald Koch 
Thomas Frederiksen, Agnete Clausen, Filippa Poulsen, Flemming Jespersen, Ritt Clausen, Simone Knudsen og 
Christian Vestergaard. 
Indstillingen fra Økonomiudvalget blev godkendt. 
Bilag
1.
Endelig Beskæftigelsesplan 2022 (2532270)
